Re all, hep mont betek lavarout dilezel ar vamm-gozh war he zremenvan, a guzulika deomp : « Gwall bennek ez och chwi och en em stagañ evel ma rit ouzh ar brezhoneg. Ur yezh a dalv ur yezh all. Hag e ve un alchouez, houarn pe archant, petra ra ma tigor mat deomp an nor ? Pal ur yezh ha neo ket lakaat an dud den em gompren  eo ?   A-hend-all, neo an divyezhegezh nemet un torr-penn ha morse n he deus douget frouezh mat.   Da gentañ, bez ez eo un abeg diehan a ziaesterioù. Ouzhpenn, pa vez div yezh o kenvevañ en ur vro ech en em gemmeskont peurvuiañ ha diwarno e tiwan alies trefoedach euzus a ra mezh dan eil ha deben. Ma fell deoch e ve komzet galleg mat e Breizh, dilezit ar brezhoneg. Hag evelse, e tiskouezot ouzhpenn ho  lealentezh e-keñver Bro-Chall. Ur vro hepken, ur yezh hepken, setu ar reizh. A-hend-all, o chom aheurtet en ho stourm evit ar brezhoneg emaoch e riskl da skoazellan paotred an emrenerezh. ».